**Inocenția**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tu jonglezi abracadabra

cuvintele

gândurile

iluziile mele rare dar vii

semeni smerită muștar

pe câmpia armaghedonului

și aștepți în genunchi să răsară

apocalipse din umerii mei

faci lucrurile să pară ce nu sunt

și ceea ce nu e să pară a fi

te joci cu dumnezeu alba-neagra

în grădina lui faci rocada mică

cu o mână îmi arăți perseidele pe dinăuntru

luna pe dos

iar cu cealaltă inimă

neîntinato

înfigi singurătatea flămândă

sălbatică

în ochiul meu plâns de frumusțea renașterii

să fie lumină

zici

candelă iubitule

să îmi fii între lumi

între vieți

între iubiri

să fie…